

**החינוך**

**משרד**

**א**

**"**

**ת**

**מחוז**

# אגרת להורים ולתלמידים/ות פתיחת שנת הלימודים תשפ"ו

## קהילה יקרה,

אנו פותחים היום שנת לימודים חדשה בהתרגשות וציפייה כי תהא זו שנה טובה ושקטה עבור כולנו .עברנו תקופת משבר ומלחמה כאב וצער ועדיין נמצאים בתקופה מורכבת וסוערת ביותר שנמשכת מזה כמעט שנתיים. סיימנו את שנת הלימודים שנה שעברה בהפתעה ומלחמה ואף שיתפנו את התעודות במפגשי זום של פרידה. לשמחתנו הצלחנו להיפרד מתלמידי שכבת ט' הבוגרים/ות שלנו בהתארגנות מהירה במפגש מרגש וחשוב שבו התלמידים/ות והוריהם הגיעו לביה"ס למפגש כיתתי ולפרידה בטקס סיום מרגש שכבתי באולם שלנו.

**אנו מקדמים בברכת הצלחה את תלמידי שכבת ז' והוריהם המצטרפים אלינו לחטיבת "רעות" ומאחלים לכם קליטה טובה ונעימה ושבמהרה תחושו כי חטיבת "רעות" היא בית משמעותי עבורכם. גם לתלמידים/ות החדשים/ות מהשכבות השונות המצטרפים אלינו איחולים להתאקלמות טובה.**

יעל וסרמן סגנית ביה"ס ומורה למתמטיקה שעבדה בחטיבת רעות מאז הקמתה , חינכה והובילה דורות של תלמידים/ות הדריכה והכשירה מורות רבות פרשה לגמלאות. אנו מודים לה מעומק הלב על עשייתה ותרומתה הברוכה רבת השנים והשקעתה המסורה למען התלמידים/ות .כדברי יאנוש קורצ'אק " הדואג לדורות מחנך תלמידים "נאחל לה בהצלחה בדרכה החדשה .

נברך את יעל גיני שנבחרה לתפקיד סגנית ביה"ס בהצלחה רבה בתפקידה החדש.

בחופשת הקיץ נערכו הכנות רבות בהיבטים שונים לפתיחת שנת לימודים מעניינת, מסקרנת, חדשנית, ערכית ורלוונטית .

נקלטו מורים/ות חדשים/ות ואנו מאחלים להם בהצלחה רבה אצלנו בחטיבה.

במהלך חופשת הקיץ נעשו עבודות נרחבות ומעמיקות לשדרוג ביה"ס. חזית ביה"ס עוצבה מחדש. חצר חדשה קדמית הוקמה הכוללת פינות ישיבה, צל וצמחייה. שירותי תלמידים/ות חדשים הותקנו בקומת הכניסה. חדר המורים/ות עוצב מחדש, הורחב ושודרג למען רווחת המורה. העבודות עדיין בעשייה ואנו מקווים כי בימים הקרובים יושלמו כל העבודות והכנת החצר וביה"ס. אנו תקווה כי כל תלמידי ותלמידות ביה"ס יקפידו על שמירת הניקיון והסדר.

גם בהיבט הפדגוגי נעשו הכנות ונבנו תוכניות לימודים מעניינות, חדשניות ויצירתיות על מנת להעניק לתלמידינו כלים, מיומנויות, ידע וערכים הנדרשים לעת הזו ולעתידם.

# שלום כיתה ז' - למידה במרחב חדשני בכיתות האם

תלמידי ותלמידות כיתות ז' ילמדו במרחב החדש המעוצב של שכבת כיתות ז 'המותאם למאה 21. חמש כיתות אם המעוצבות בתפיסה פדגוגית חדשנית ורלוונטית בשונה מהכיתה המסורתית. הכיתה כוללת ריהוט חדש המותאם ללמידה שיתופית ולייחודיות הכיתה. המרחב נבנה בתהליך של חשיבה מרובה ותכנון פדגוגי בליווי מקצועי.

הכיתה הפכה למרחב מעניין ומגוון המאפשר לתלמידים ללמוד בדרכים חדשניות. חלל הכיתה כולל פינות למידה שונות ואמצעים המאפשרים ארגון למידה מגוון המתאים ללמידה חקרנית ומסקרנת. מרחב למידה חדשני יזמן גם דרכי הוראהעדכניות .

בקרוב נתחדש גם בכיתות נוספות בשכבת כיתות ח 'במרחבי למידה חדשים .

בביה"ס קיימים מרחבים חדשניים נוספים מעוררי השראה. בקומת הכניסה מרחב מח"ר מרחב ללמידה חווייתית המעוצב ומותאם ללמידה בעת הזו. מרחב שהושקעו בו משאבים רבים, מחשבה ועשייה גדולה לטובת ורווחת כל קהילת ביה"ס. בקומה השנייה מרחב חדש צבעוני ומגוון ללמידה והנאה בנוסף בחטיבה מרחב שחקים, ספרייה, מרכז מחשבים וסייבר, אולם ספורט, אולם מחול, מרחב מייקר ורובוטיקה, כיתוצית כיתה בחצר ועוד .

## עקרונות מנחים ודגשים ללמידה בחטיבת "רעות"

**רשת בתי ספר חוקרים –**  LAB School חטיבת רעות נמנית עם חלוצי התוכנית בשיתוף האקדמיה ברשת בתי ספר חוקרים. ביה"ס נבחר בזכות חדשנותו הפדגוגית ואנו שותפים לתהליכים עם בתי ספר חדשניים בארץ ובעולם בהובלת אנשי חינוך מובילים. אנו גאים על העשייה הזו .צוות המורים/ות מתפתח מקצועית לאורך כל הדרך והשנה נעמיק גם בידע ומיומנויות בבינה מלאכותית.התלמידים יתנסו גם בלמידה עם משקפי מציאות מדומה ורבודה. רכשנו ערכות משקפיים וצוות המורים מונחה כיצד לשלב זאת בהוראה.

כל תלמידי ביה"ס ילמדו שיטות מחקר ויחקרו סוגיות שונות בתהליכי מחקר מגוונים בשיעורים גמישים במערכת עם ליווי של מורים מנחים.

* הרבעון הראשון ללימודים יוקדש לרכישת **כלים ומיומנויות** בהתאמה לצורכי התלמידים/ו ת. נטמיע כלים ללמידה עצמאית חקרנית בתחומים לימודיים ותחומים חברתיים**,** מפגשי חינוך, שיחות אישיות ועוד. על כן המערכת תהיה גמישה בחודש הראשון.
* הנושא השנתי "שורשי עמ"י" מהווה הזמנה למסע חינוכי החושף את מערכת החינוך לשורשים מהם צמחו- היסטוריים, תרבותיים, משפחתיים וערכיים .

עתיד- עיצוב חזון אישי וישראלי על כל גווניו.

מורשת- הכרה בשורשי הזהות האישית והחברתית.

יזמות- חיבור בין יזמות למסורת ודיאלוג בין דורי. נעסוק בנושאים השונים בשכבות השונות בתהליכים מחקר ויזמות בשילוב כלים דיגיטליים ובינה מלאכותית ונשזור זאת בעשייה חברתית.

* **מעבר לחמישה ימי לימוד** – השנה נמשיך ללמוד 5 ימי לימוד בשבוע מיום ראשון ועד חמישי כולל.
* במערכת תשולב **למידה מרחוק** בשישה ימי שיא שיתקיימו במהלך השנה, פעילויות מיוחדות ושיעורים שוטפים. תשולב גם **למידה מרחוק** בדרכים שונות.
* **כל כיתה היא ייחודית -** השנה מצטרפת אלינו שכבה חדשה הלומדת בכיתות ייחודיות. כל תלמידי ביה"ס לומדים בכיתות ייחודיות בארבעה מסלולים: מייקרס, מס"ע מנהיגות ספורט וערכים, דיגיטל ועמ"ט עתודה מדעית טכנולוגית. לכל מסלול תוכנית לימודים תוספתית ייחודית, שילוב הייחודיות יתבטא גם במערך השיעורים השוטפים ובפעילויות העשרה מחוץ לביה"ס. ❖ **הניצוץ** זהו מיזם מבורך של המחלקה לספורט ואגף החינוך בעירית הרצליה המופעל בכל כיתות מס"ע מנהיגות ספורט וערכים. התכנית מטפחת מצוינות אישית בקרב התלמידים/ות בהיבט חברתי ופדגוגי דרך הספורט.
* **מגמות לבחירה לכלל תלמידי ביה"ס –** פעם בשבוע התלמידים/ות ישתתפו במגמה לבחירתם מתוך מגוון של מגמות: אומנות, תיאטרון, מחול, מוסיקה, רובוטיקה, קט רגל, כדורסל בני הרצליה ועוד, מגמות הלימוד פועלות להנאת התלמידים/ות וטיפוח יכולותיהם האישיות. ערכנו משוב תלמידים ובהתאם לכך עשינו התאמות. מספר מגמות הן במתכונת מוגברת כמו: מחול, מוסיקה וכדורסל.
* **מגמת מוסיקה** – נפתחה לפני שנתיים ופועל ת בהצלחה רבה בהנחיית הקונסרבטוריון העירוני. מגמת המוסיקה מיועדת ומותאמת לתלמידים/ו ת שאוהבים ועוסקים במוסיקה ושירה. במסגרת הפעילות במגמת המוסיקה, התלמידים מרחיבים את הידיעות, מפתחים את היכולות בנגינה, בשירה וביצירה וצוברים ניסיון מקצועי וחוויות יוצאות דופן במסגרת ההופעות והקונצרטים של המגמה.

כל הפעילות תתבצע במסגרת הלימודים במרכז המוסיקה - הקונסרבטוריון העירוני, הנמצא בסמוך לבית הספר.

**מגמת כדורסל בהנחיית בני הרצליה –**מגמת הכדורסל שנפתחה אצלנו לפני שנתיים ע"י מחלקת הכדורסל של בני הרצליה )בדומה לחטיבות נוספות בעיר( צוות המאמנים נבחר בקפידה והוא מעניק לתלמידים חווית כדורסל מהנה ומעצימה. כל תלמידי המגמה יתאמנו פעמיים בשבוע בתוכנית מוגברת )מכתב מפורט יישלח( המגמה תיפתח בתנאי שיהיו מספיק משתתפים.

* **נפש בריאה בגוף בריא –** פעילות פיזית כל שבוע בביה"ס בשיעורי חינוך גופני ופעילויות יזומות לקידום אורח חיים בריא.
* **מיקוד למידה -** יש מקצועות שילמדו במחציות/רבעונים זאת כדי לצמצם את מספר המקצועות הנלמדים בו זמנית ולהעמיק בלמידה.
* **קש"ת רעות** – קשר, שיתוף ותקשורת .בכל הכיתות יתקיימו שיעורי חינוך ע"י צוותי החינוך בנושאים ערכיים חברתיים ושיעורי חוסן כל שבוע שניתנים ע"י צוות היועצות בחטיבה. בנוסף אנו משלבים תוכניות המטפחות את המעורבות החברתית והאחריות. אנו מקיימים שיחות אישיות, היוועצות עם יועצת וצוות הפרט הכולל מערך המותאם לצרכי התלמידים ומעניק מענה פרטני בהתאם לצרכים. בביה"ס בעלי תפקידים הדואגים לרווחת הפרט כמו: רכזת הכלה והשתלבות, רכזת הוראה מתקנת, צוות קש"ת, מתלי"ת, רכז מוגנות ועוד.

* **מועצת תלמידים/ות פעילה ומעורבת בהובלת רכזת החינוך החברתי פועלת במגוון דרכים**  לטיפוח תלמידים/ות והעצמתם. קבוצות חברתיות נוספות קיימות בנושאים שונים כמו: משצי"ם, נאמני בטיחות וביטחון, מועצה ירוקה ועוד . אנו מקדמים בברכה את החניכים המבצעים בחטיבה **שנת שירות** ודואגים לטיפוח ערכים חברתיים קהילתיים בקרב התלמידים/ות.

* **שיעורי של"ח -** יתקיימו בשכבות ח' ט' ומשלבים לימודי שדה, לאום חברה לאהבת הארץ והיכרות עם החברה הישראלית בשיעורים קבועים במערכת ושילוב ימי שדה וסיורים המטפחים את האחריות והמעורבות החברתית למען הכלל וטיפוח מנהיגות משצי"ם .
* **סל תרבות מגוון** ועשיר מתוכנן לשנה להנאת התלמידים/ות ולהרחבתאופקים.
* **למידה בכל זמן ובכל מקום –** יוצאים לימי למידה חווייתיים בסביבה הקרובה ימי טבע ושדאות המשלבים נושאי חקר .
* **שיתוף הקהילה** – הרצאות וסדנאות הורים מומחים בתחומים שונים .

**אמצעי תקשור ת**

* **תוכנת משוב** – תוכנת ניהול פדגוגי – לכל התלמידים/ות סיס מא לכניסה וגם להורים תינתן סיסמא. על התלמידים להתעדכן כל יום במשוב להתעדכנות בכל הנושאים כולל הודעות לגבי המערכת , קישורים לכניסה לשיעורים, חומרי לימוד, דואר אלקטרוני, ציון נוכחות בשיעורים, הערכות ועוד .
* **אתר ביה"ס** פעיל ועדכני ובו **לוח אירועים שכבתי מקוון דינמי.**

**אורחות חיים לשמירת אקלים מיטבי )תקנון מקוצר(**

**התלמידים/ות יעסקו בתקנון המפורט ומשמעותו בחודש הראשון ללימודים .התקנון המפורט יפורסם באתר ביה"ס. כללי ההתנהגות והמשמעת הינם גם כללים עירוניים והם מהווים שפה עירונית אחידה. להלן מספר כללים מתוך התקנון:**

* **ואהבת לרעך כמוך** אנו שואפים ליצור סביבה בטוחה ומוגנת לכל באי בית הספר לפיכך אין בנו סובלנות לאלימות. אנו מגנים כל גילוי של אלימות, מילולית , פיזית או אלימות , הצקות הטרדות וחרמות ברשת האינטרנט וברשתות החברתיות .אלימות מכל סוג תגרור סנקציה על פי חוזר מנכ"ל .
* **קוד לבוש מכבד - תלבושת אחידה נהוגה בביה"ס** : חולצה טריקו בכל צבע, עם סמל ביה"ס מוטמע ומודפס בחזית החולצה .בחורף סווטשרט חלק לחלוטין. יש להצטייד בחולצת תלבושת בצבע לבן לטקסים. הגעה בתלבושת על פי הכללים הינה חלק מהערכת תפקוד והתנהגות התלמיד/ה הבאים לידי ביטוי בתעודה.
* **נוכחות סדירה** בשעורים מקרוב ומרחוק היא תנאי בסיסי להתנהלות תקינה של הלימודים ולהצלחת התלמידים. תלמיד/ה שלא נוכח באופן סדיר בשיעורים פוגע/ת ברצף הלמידה וביכולת ההתמדה שלו/ה. חלה חובת נוכחות בשיעורים .
* **זהירות בדרכים**  - חל איסור רכיבה על **אופנים חשמליים וגלגילנוע** )קורקינט ( חשמלי מתחת לגיל 16. אלו תקנות המחייבות על פי חוק. הכניסה לביה"ס בכלים אלו אסורה. חבישת קסדה בעת רכיבה על אופניים הינה חובה. יש להקפיד על בטיחות בדרך לביה"ס ובחזרה, בנסיעה בתחבורה ציבורית ובחציית כבישים. עיריית הרצליה תערוך אכיפה ותקפיד על כללים אלו למען בטיחות התלמידים/ות.
* זמני סיום יום או שינויים אחרים בלו"ז יפורטו ויעודכנו כל יום בהתאם לשיקול דעת בית ספר וצורכי המערכת.

**ועוד כמה הודעות. ...** 

* בשבוע הראשון נסיים את יום הלימודים בשעה 12:50 החל מהשבוע השני נתחיל במערכת הכוללת ימי לימוד ארוכים יותר בהתאמה למערכות הכיתה .
* **תלמידי כיתות ז' והוריהם יוזמנו לשיחת היכרות אישית עם מחנכות הכיתות במהלך השבוע על כן מערכת השעות שלהם תהיה שונה. תתקבל הודעה אישית בעניין .**
* במסגרת **המוכנות המתמדת שלנו לשעת חירום** כל תלמידי בית הספר יערכו היכרות עם המרחבים המוגנים וכן יתרגלו את הנתיב המהיר ביותר למקלטים. במהלך השבוע יתקיים תרגיל בית ספרי המדמה תרחיש ירי טילים. כל תלמידי בית הספר יידרשו להגיע למקלט ולשהות בו 10 דקות בהתאם להנחיות פיקוד העורף.
* **השאלת ספרי לימוד –** בימים הקרובים תשלח אליכם הודעה לתשלום עבור השאלת ספרים וסל התשלומים הכללי .הספרים יחולקו בימים הראשונים ללימודים לאחר התשלום עבורם.
* **הצהרת בריאות –** כל הורה ימלא הצהרה דיגיטלית. קישור להצהרה ישלח אליכם ע"י המחנך/ת.
* **אספות הורים – בתאריך 15.9.2025 יום שנ י תתקיים אספת הורים לפתיחת שנה בשעות הערב. הזמנה תישלח ע"י המחנכות.**
* **מפגש נציגי ועדי הורים לפתיחת שנה יתקיים לאחר ראש השנה. תאריך ישלח בהמשך.**
* **תודה גדולה לעיריית הרצליה, לאגף החינוך ולמשרד החינוך מחוז ת"א על ההשקעה הרבה בחטיבה שלנו לטובת רווחת התלמידים/ות והצוות.**
* **בהזדמנות זו** **ברצוני להודות לצוות חטיבת "רעות" המורים/ות והעובדים/ות וצוות המנהלה המקצועי והאנושי על השקעה, מקצועיות ומסירות רבה בהכנות לפתיחת שנה .חשוב שנשמור על הצוות, נכבד ונוקיר תודה.**

**צוות רעות כשמו כן הוא - צוות המטפח רעות ואנושיות.**

תודה לכם הורים יקרים על שיתוף פעולה ואמון בצוות. תודה לוועדי ההורים וליו" ר

גב 'מיכל מעיין סימון , לגזברית גב 'דורית רביד על שותפות ועשייה למען קהילת ביה"ס.

**שיתוף פעולה ויחסי אמון וכבוד בין הורים, צוות ותלמידים/ות הינם מפתח להצלחה של כולנו .**

**יחד בסבלנות, הבנה, גמישות ויצירתיות נעשה ונצליח.**

**אנו כאן עבורכם.**

**"היום הזה הוא התחלה תחשוב אתה יכול אחר ת והתשובה לשאלה**

**בתוכך היא מסתתר ת**

**אל תפחד עכשי ו**

**כי לא אבדה לך הדרך..." שיר התקווה**

**בברכת שנה של הצלחה ותקווה**

**לשלומם של כל חיילנו, החזרת החטופים/ות וחזרה לשגרה ברוכה תוך**

**ערבות הדדית ואחריות חברתית של כולנו ליצירת עתיד טוב עבור ילדינו.**

**מנהלת חטיבת "רעות" וכל הצוות**

**נחמיאס**

**סמדר**

**ספטמבר**

**ה**

**"**

**תשפ**

**אלול**

**2025**

